નાયબ મુખ્યપ્રધાને ઉમેર્યુ હતું કે, રાજ્યમાં આ વર્ષે કેટલાક તાલુકાઓમાં ઓછો વરસાદ થયો છે તેના કારણે ખેડૂતે વાવેતર કર્યુ હતું તેમાંથી ઓછા વરસાદ વાળા વિસ્તારોમાં વાવાતેરને નુકશાન થયું છે અને કેટલીક જગ્યાએ પાક નિષ્ફળ ગયો છે અને પાકનું ઉત્પાદન પણ સામાન્ય ધારાધોરણ કરતા ઓછું થાય તેવી સ્થિતિ પેદા થઇ છે. ખેડૂતોને આર્થિક નુકશાન સહન કરવું પડયું છે ત્યારે રાજ્યના ધારાસભ્યો, ખેડૂત અગ્રણીઓ દ્વારા મુખ્યપ્રધાન વિજયભાઇ રૂપાણી સમક્ષ રજૂઆતો કરવામાં આવી હતી કે, આવા ઓછા વરસાદવાળા તાલુકાઓને અછતગ્રસ્ત જાહેર કરીને ભારત સરકાર અને રાજ્યસરકારના જે લાભો ખેડૂતો પશુપાલકોને મળવાપાત્ર હોય તે આપવામાં આવે. કૃષિપ્રધાન આર.સી.ફળદુ, મહેસૂલપ્રધાન કૌશિકભાઇ પટેલ સમક્ષ પણ આ પ્રકારની રજૂઆતો મળી હતી તેને ધ્યાને લઇને રાજ્યસરકારે આ મહત્વનો નિર્ણય કર્યો છે.